Weemseesdet

Weemseesdet ass den Numm vun der éischter lëtzebuergescher TV-Sitcom, déi tëscht dem 30. Oktober 2011 an dem 23. Mäerz 2012 a 24 Episode vu knapps enger hallwer Stonn freides owes op RTL Télé Lëtzebuerg gewise gouf.

Se gouf vun deal Productions S.A. (Désirée Nosbusch an Alexandra Hoesdorff-Rosen) produzéiert a vum Claude Lahr a Marc Limpach geschriwwen. D'Dréiaarbechte ware vu Juli bis Enn September 2011.Pressecommuniqué deal Productions vum 5. Juli 2011 D'Serie hat e Budget vun 1,5 Millioun Euro, wouvun zwee Drëttel vum Lëtzebuerger Filmfong iwwerholl ginn an een Drëttel vun RTL.Erste Schritte von Anne und Luc bei 'Weemseesdet'. lessentiel.lu 03. Juli 2011 17:01; Akt: 04.07.2011 07:41.

Haaptpersonnagë sinn eng stacklëtzebuerger Famill, d'Famill Wampach: De Romain Wampach (gespillt vum Germain Wagner) ass en idealistesch zynesche Proff a seng Fra, d'Georgette (Nicole Max), eng opbrausend Psychologin. Si hunn zwee Kanner, de Fränz (Luc Lamesch) an d'Charlotte (Eugénie Anselin)."Weemseesdet: Déi 2 lescht Haaptrolle sinn elo besat." rtl.lu, 11.05.2011, 12:14 - Fir d'lescht aktualiséiert: 11.05.2011, 12:50.

Weider Personnagë sinn ë. a. hir Botzfra Maria (Martine Borg) an där hire Jong Raoul (Nilton Martins)"Weemseesdet: Portugisesch Schauspillerin gesicht" RTL.lu, 02.05.2011, 12:59 - Fir d'lescht aktualiséiert: 02.05.2011, 14:44., d'Nopeschkoppel, den Här an der Madame Konsbrück (Désirée Nosbusch a Mickey Hardt), de Bop (Fernand Fox)"Invité Freides mëttes: Désirée Nosbusch." (Radiosinterview); RTL.lu - 08.04.2011, 11:29 - Fir d'lescht aktualiséiert: 08.04.2011, 14:57., d'Laura (Anne Bredimus), dem Charlotte seng Frëndin, de Max (Max Thommes), dem Fränz säi Kolleesch, asw.

Thematiséiert gi Sujeten wéi Generatiounekonflikter, pubertéierend Teenager, kleng Schwäermereien, Gedeessems mat den Noperen, asw."Neue Sitcom 'Weemseesdet': Back to the Roots - Die Produzentinnen Désirée Nosbusch und Alexandra Hoesdorff-Rosen im Interview." wort.lu, 19.02.2011 07:54.

D'Musek vum Générique ass vum Serge Tonnar."Invité Freides mëttes..."

 Episoden 
   N°
  Episode
  Éischt Ausstralung
   1
  Fürerschäin: "E Kuss fir de Buss!"
  30. September 2011
   2
  Besuch: "Am Noper säi Gaard ass gutt kraude goën."
  7. Oktober 2011
   3
  "Di éischt Kéier!"
  14. Oktober 2011
   4
  Eng op de Bak: "A wann et reent, da reent et rit eran."
  21. Oktober 2011
   5
  Allerhellgen: "No Mantelsonndeg kënnt Mutzeméindeg."
  28. Oktober 2011
   6
  Champions League: "Wann d'Kaze fort ginn, da sinn d'Mais gär Meeschter."
  4. November 2011
   7
  Konveniat: "Fréier war d'Zukunft nach besser."
  11. November 2011
   8
  "Wat en Theater wéinst engem Bazar."
  18. November 2011
   9
  Chrëschtdag: "Rudolph the Red Nosed Reindeer."
  25. November 2011
   10
  Valentinsdag: "Mat Froë vermécht een näischt."
  2. Dezember 2011
   11
  Sport a Lousen: "Et kann een net ëmmer gewannen"
  9. Dezember 2011
   12
  Aloha an Alaaf: "An de Jemen oder bis op Monnerech an zeréck."
  16. Dezember 2011
   13
  Premièresexamen: "Muer ass och nach een Dag."
  6. Januar 2012
   14
  Säitesprong: "Ursaache sinn do fir ze gebrauchen."
  13. Januar 2012
   15
  Nationalfeierdag: "A wann et päift, dann fiert den Zuch."
  20. Januar 2012
   16
  Tour de France: "E Maulef um Tour oder l'ange des collines."
  27. Januar 2012
   17
  Äddi soën: "Ëmsoss ass der Doud, an dee kascht d'Liewen."
  3. Februar 2012
   18
  Alles Flüchtlingen: "De Misère an der eegener Stuff."
  10. Februar 2012
   19
  Staarken Tubak: "Besser Virsiicht wéi Nosiicht."
  17. Februar 2012
   20
  De Remplassang: "Gutt Nopere brauche keng Heck."
  24. Februar 2012
   21
  Scheedung: "D'Bestueden ass eng Lotterie."
  2. Mäerz 2012
   22
  Knaschteg Wäsch: "Kleng Saachen, grouss Wierkung."
  9. Mäerz 2012
   23
  Kee Kannergebuertsdag: "Roud Léift."
  16. Mäerz 2012
   24
  Que sera: "Aus Kanner gi Leit."
  23. Mäerz 2012


 Um Spaweck 
 Websäit zur Serie

Kategorie:Sitcomen
Kategorie:Lëtzebuergesch Televisiounsserien
Kategorie:RTL
Kategorie:Televisiounsserien am 21. Joerhonnert